Louis Marchand

Louis Marchand (1669–1732) var en fransk cembalist, organist og komponist som i sin tids Frankrike ble regnet som François Couperins eneste rival som orgel- og cembalomester.

Louis Marchand kom fra en familie av organister. Han var et vidunderbarn som i en alder av 15 år ble utnevnt som organist ved katedralen i Nevers.

Det synes som om Louis Marchand var lite interessert i å publisere sine komposisjoner, men de få stykkene som er bevart er tilstrekkelig til å vise hans talent, inspirasjon og harmoniske raffinement. 

I 1702 ble det utgitt to suiter for cembalo, og en antologi fra 1707 inneholdt et cembalostykke ved navn «La vénitienne». Først etter Marchands død ble det gitt ut en samling orgelstykker, deriblant en kvartett for tre manualer og pedal.

Referanser

Eksterne lenker 

 Orgues Virtuels Lytt til et dusin av Marchands orgelstykker fra Premier Livre.

Noter
  

Barokkomponister
Franske komponister
Franske cembalister
Franske organister
Personer fra Lyon